**NOTĂ INFORMATIVĂ**

**la proiectul ordinului cu privire la modificarea Regulamentul general de metrologie legală RGML 09:2015 „Etaloanele unităţilor de măsură. Principii generale. Modul de elaborare, aprobare, înregistrare şi utilizare”**

În conformitate cu art. 7, alin. (1) şi (4) al Legii metrologiei nr. 647-XIII din 17 noiembrie 1995 (republicată în Monitorul Oficial al Republicii Moldova, ediţie specială din 15.04.2008): „*Modalitatea de creare, aprobare, conservare şi de utilizare a etaloanelor, de comparare a acestora, inclusiv cu etaloanele internaţionale şi cu etaloanele altor state, precum şi de transmitere a unităţilor de măsură prin etalonări se stabileşte prin documentele normative ale Sistemului Naţional de Metrologie aprobate de autoritatea centrală de metrologie*”- un asemenea document este RGML 09:2015 „Etaloanele unităţilor de măsură. Principii generale. Modul de elaborare, aprobare, înregistrare şi utilizare”. Prezentul regulament general de metrologie legală stabileşte modul de elaborare, aprobare, înregistrare, conservare şi utilizare a etaloanelor unităţilor de măsură.

*Etaloanele* constituie baza științifică, tehnică și legală pentru asigurarea trasabilității și uniformității măsurărilor efectuate pe teritoriul statului, inclusiv în relațiile economice și tehnico-științifice cu alte state.

Astfel, în scopul aducerii în concordanță cu prevederile Legii metrologiei nr.19 din 04.03.2016 (recent aprobate), a documentului menționat și luînd în considerație faptul că Revizuirea RGML 09:2015 a fost inclus în „*Programul de perspectivă pentru anii 2016-2020 privind revizuirea fondului de documente normative din domeniul metrologiei în scopul armonizării cu legislația și standardele europene și internaționale*”, Direcția dezvoltarea infrastructurii calității a elaborat proiectul de ordin cu privire la modificarea RGML 09:2015 *„Etaloanele unităţilor de măsură. Principii generale. Modul de elaborare, aprobare, înregistrare şi utilizare”* și solicită respectuos semnarea prezentului ordin.

 **Şef Direcţia generală infrastructura**

 **calităţii şi supravegherea pieței Ana ŢURCAN**

Ex. Inga Ciobanu,

tel. 23 40 37